אלבאטראס (צייטשריפט)

אַלבאַטראָס איז געווען אַ מאָדערניסטישע ליטעראַרישע צײַטשריפט אויף דער ייִדישער שפּראַך. דער גרינדער און דער רעדאַקטאָר פונעם זשורנאַל איז געווען דער דיכטער אורי צבי גרינבערג. עס זײַנען פאַרעפנטלעכט געוואָרן 4 בענדער פון "אַלבאַטראָס". די ערשטע צוויי בענדער זײַנען דערשינען אין 1922 אין וואַרשע. נאָך דעם, ווי דאָס אַרויסגעבן "אַלבאַטראָס" איז פאַרבאָטן געוואָרן דורך דער פּוילישער צענזור, איז אורי צבי גרינבערג אריבערגעפאָרן קיין בערלין. דאָרט האָט ער אַרויסגעגעבן דעם 3טן און דעם 4טן באַנד פון דער צײַטשריפט. אויף די שפּאַלטן פון "אַלבאַטראָס" איז צווישן אַנדערס אַרויסגעגעבן געוואָרן אורי צבי גרינבערגס באַרימטע פּאָעמע "אין מלכות פון צלם".

וועבלינקען
 וועגן "אַלבאַטראָס" אין יצחק קאָרנס בוך, "יידן אויף קרייצנוועגן" (אויף ענגליש)

 שער-בלעטער פון "אלבאטראָס" אויפן וועבזײַטל פון בית מורשת אורי צבי גרינבערג

קאַטעגאָריע:זשורנאלן
קאַטעגאָריע:יידיש-שפראכיקע צײטשריפטן